**ZÖLDBEN ÁLMODÓ**

 DRÁMAJÁTÉKOS FOGLALKOZÁS

Iskola: Rákóczi Ferenc Általános Iskola

Pedagógus neve: Török Enikő Andrea

Osztály: 1-2-3-4. osztály

A foglalkozás támája: Zöldben álmodó- drámajátékos foglalkozás

A foglalkozás célja: Kommunikációs és szociális kompetenciák fejlesztése. Figyelem, emlékezet fejlesztése. A fantázia határtalan lehetőségeinek felfedeztetése. Kapcsolatteremtő lehetőségek gyakorlása. A koncentráció és a memória fejlesztése.

Tantárgyi kapcsolódás: magyar nyelv, környezetismeret, természetismeret, személyiségfejlesztés, zene és mozgás.

Felhasználási javaslat: anyanyelv, környezetismeret, természetismeret, személyiségfejlesztés órán vagy erdei iskolában.

Időtartam:60- 90 perc

Módszerek: magyarázat, beszélgetés, drámajáték, szemléltetés,

Eszközök: számítógép, Szitakötő folyóirat-2024- Nyár-66. szám, növények neve papírcsíkokon, papír, íróeszköz

Felhasznált irodalom: Szitakötő folyóirat-2024-Nyár 66. szám-Molnár Kata: Bűntény a virágágyásban

<https://ligetmuhely.com/szitakoto/molnar-kata-bunteny-a-viragagyasban/>

Török Enikő Andrea-Fiatalok Ifjúsági Zenekar: Zöldben álmodó

<https://www.youtube.com/watch?v=mudGuenSaig>

 ZÖLDBEN ÁLMODÓ

**Gyertek velem észrevétlenül a természetbe! Egyik kedves dalom segít, hogy gyorsabban odaérjünk. Próbáljátok énekelni a dalt és halkan lépkedjetek velem.**

**Utánozzátok a mozdulatokat, amiket mutatok a dal szövegéhez kapcsolódva!**

<https://www.youtube.com/watch?v=mudGuenSaig>

ZÖLDBEN ÁLMODÓ

Török Enikő Andrea

Észrevétlenül, halkan lépkedek.

Lábam alatt a talaj megremeg.

S húz magával az erdei csend…

Engedem.

Vibráló fény a fák közt ténfereg.

Zöldben álmodó levélrengeteg.

Pókhálón lógó emlékfonat.

Kedvelem!

Vörösben sárga, zöldben a kék

Lombok közt bujkál a tarka rét.

Pillangók lejtik násztáncukat.

Festhetem?

Smaragdmoha a fák oldalán,

Kacag a patak a csengő dalán.

Üdítő frissesség, életerő.

Végtelen…

ERDEI SÉTA ÁTVÁLTOZÁSSAL

-Mire háromig számolok, mindenkinek át kell változnia egy erdei vagy mezei növénnyé! Lehettek fák, virágok, gombák vagy ami eszetekbe jut! Hú, mennyi növény! Akit megérintek, el kell mondania, mivé változott.

Felsorolják mivé változtak: pipacs, pitypang, búzavirág, százszorszép, bogáncs, gyöngyvirág, harangvirág, fenyőfa, tölgyfa, jegenyefa, bükkfa, erdei csiperke, páfrány, gyilkos galóca.

**Nem csak az erdőben vannak növények, hanem a kertekben is.**

HA ÉN VIRÁG LENNÉK…

Mindenki válasszon egy virágnevet és mondja el, miért lenne az a virág.

Például: Ha én virág lennék, rózsa lennék, mert csodás az illata.

Ha én virág lennék, gyöngyvirág lennék, mert olyan, mint a gyöngy.

CSAPATALAKITÁS NÖVÉNYEK NEVÉVEL

Akik ugyanolyan betűvel kezdődő növény nevét húzták, egy csapatot alkotnak:

kamilla, kankalin, kakukkfű, kökény, szegfű, szarkaláb, százszorszép, szamóca, rózsa, repce, ribiszke, rozmaring, bodza, bogáncs, boróka, borostyán

NÖVÉNYVADÁSZAT

3 perc alatt a csapatok minél több növényt kell gyűjtsenek, a megadott betűvel:

pl.:m: murok, málna, mandula, medvehagyma, mályva, mocsári gólyahír, mezei katáng,

p: páfrány, pipacs, paradicsom, paprika, pityóka, pipacs, paszuly, petrezselyem, pálma,

BŰNTÉNY

Szerintetek, milyen bűntény történhet a növények világában? A csapatok írjanak fel minél több lehetőséget!

Pl. Letörték egy fa ágait.

Eltűntek egy gomba pöttyei.

Ellopták egy virág illatát.

Kitépték egy virág szirmait.

Letaposták egy növény leveleit.

Összetörték a gyöngyvirág gyöngyeit.

NYOMKÖVETŐ

Molnár Kata meséjéből megtudhatjuk, hogy milyen bűntény történt a virágágyásban. Hallgassuk meg a mesét! Közben a csapatok figyeljék meg, kik voltak a bűntény áldozatai!

<https://ligetmuhely.com/szitakoto/molnar-kata-bunteny-a-viragagyasban/>

KÉRDÉS-VÁLASZ PINGPONG

A négy csapatból legyen kettő! Ha megfigyeltétek, kik voltak az áldozatok, az egyik csapat tagjai tegyen fel egy kérdést az olvasottakkal kapcsolatban a másik csapatnak! A másik csapat válaszol, majd ők kérdeznek. Minden helyes kérdés és helyes válasz 1 pontot ér.

FORRÓ SZÉKBEN A NYOMOZÓ

Akik el tudják magyarázni, hogyan oldódtak meg az áldozatok problémái, beleülhetnek 1-1 percre a ,, forró székbe”, nyomozónak.

Pl. Éjjel Tulipán tizedes mindent helyrehozott.

A növények csak álmodták az egészet.

**Most, hogy minden kiderült, észrevétlenül elhagyhatjuk a növények világát a Zöldben álmodó című dallal.**

<https://www.youtube.com/watch?v=mudGuenSaig>

.